অপরাজিত (২০২২-এর চলচ্চিত্র)
অপরাজিত (উচ্চারণ: [ɔprazitɔ]) হল ২০২২ সালে নির্মিত অনীক দত্ত দ্বারা পরিচালিত ও সহ-লিখিত ভারতীয় বাংলা ভাষার জীবনীমূলক চলচ্চিত্র। ফ্রেন্ডস কমিউনিকেশনের ব্যানারে ছবিটি যৌথভাবে প্রযোজনা করেছেন ফিরদৌসুল হাসান ও প্রবাল হালদার। এটি সত্যজিৎ রায়ের পথের পাঁচালী নির্মাণের উপর ভিত্তি করে তৈরি। চলচ্চিত্রে জীতু কমল অভিনয় করেছেন অপরাজিত রায়-এর ভূমিকায় ও এটি চিত্রগ্রহণ করা হয়েছে একরঙা সাদাকালো রঙে।